《韩左军马图卷》
元代·唐珙

将军西征过昆仑，战马渴死心如焚。
策勋脱鞍泻汗血，一饮瑶如三尺雪。
身如飞龙首渴乌，白光照夜瞳流月。
长河冻合霜草干，骏骨削立天风寒。
木牛沉绝粮道阻，中军饿守函谷关。
太平此马惜遗弃，往往驽骀归天闲。
区区刍粟岂足豢，忠节所尽人尤难。
摩挲图画不忍看，万古志士空长叹。

作者简介：唐珙，字温如，元末明初诗人，会稽山阴（今浙江绍兴）人。其父南宋义士、词人唐珏在至元中与林景熙收拾宋陵遗骨，重新安葬，并植冬青为识。在乡里以诗知名，但所作传世不多。生平仅略见于《御选元诗》卷首《姓名爵里》 、《元诗选补遗》小传。